Parumusan UUD 1945 e kabidhi e kalahiran dasar nagara pancasila e tanggal 1 Juni 1945 dalem sidang kapeng settong BPUPK. Parumusan UUD se nyatah dhibi’ molae e kantang e tanggal 10 Juli 1945 kalaban a mulaena sidang kapeng duwa’ BPUPK kaanggguy nyoson konstitusi. UUD 1945 egunaagi sacara resmi minangka konstitusi nagara Indonesia sareng PPKI e tanggal 18 Agustus 1945. Panggunaan epon toman e kendel saabide 9 taon kalaban agunana konstitusi RIS ban UUDS 1950. UUD 1945 e gunaagi pole minangka konstitusi nagara anglebadhi dekret presiden se ekalowaragi sareng presiden Soekarno e tanggal 5 Juli 1959. Saampona masok bekto reformasi, UUD 1945 ngalami 4 kale aobe (amandemen) dari taon 1999-2002.

UUD 1945 ngagungi otoritas hokom paleng tenggi e dalem Kareka pamarentaan nagara Indonesia asengga sadaja lembaga nagara indonesia kodu norot ka UUD 45 bn penyelenggaraan ban palampaan nagara kodu ngireng katantoan UUD 45. Salaen ka’dinto, sabben sabben paratoran perundang-undangan ning Indonesia tak kengeng alaben UUD 45. MK anguasani ngalakoagi pangujian da’ UU, sabatara MA da’ paratoran e bebena UU, alaben katantoan UUD 45.

Kabennangan kaangguy ngobe UUD 45 e kaandi’ majelis permusyawaratan rakyat akdiya se ampon elakoni lembaga ka’dinto bennya’ epon 4 kale. Katantoan ngingengi pangobaan UUD 45 eator dalem pasal 37 UUD 45.

Tareka

UUD 45 ampon ngalami aobe tareka se samporna sajjegga UUD 45 e amandemen 4 kale. Mala e takser pera’ 11% dari sadaja esse UUD se paggun pade akadhi sabellun bedena pangobaan UU. Sabellun e amandemen, UUD 45 anglepodi:

1.      Pembukaan anglepodi 4 alinia

2.      Batang tubuh se anglepodi 16 bab, 37 pasal otabe 65 ayat atoran otama: 4 pasal atoran pangalliyan: 2 ayat atoran patambeen

3.      Penjelasan anglepodi: penjelasan umum ban penjelasan pasal bhan pasal

Saampona e amandemen UUD 45 saat mangken (metorot pasal II atoran tambeen UUD 45) anglepodi: 1. Pembukaan, anglepodi 4 aliniea. 2. Pasal-pasal, anglepodi 21 bab, 73 pasal, otabe 194 ayat atoran otama. 3. Pasal atoran pangallian.   2 pasal atoran tambeen.

Maske bagian “panjelasan UUD 45 tak e sebbut agi sacara resmi dari UUD 45 saampona pangobaan kaempa’, esse-esse dari bagian panjelasan ampon diintegrasikan sacara materiel kadelem batang tubuh ban gi’ daddi bagian tak tapesa deri UUD 45.

Torodan ka’dinto aropa’agi tareka UUD 45 dalem sittong naskah (saampona amandemen kapeng 4).

Pembukaan UUD 45

Pembukaan UUD 45 aropa’agi bagian pendahuluan (pangabidhan) dari UUD 45 se aropa teks 4 alinea. Sabban alinea dalem pembukaan gaduan arte se bidha-bidha enggi ka’dinto:

Alinea I andi’ arte jha’ bangsa Indonesia anti penjajahan, sabab penjajahan tak sesuai kalaban pri kemanusiaan ban pri keadilan. Bingkengan, bangsa Indonesia jughan ngakoe jha’ sabban bangsa andi’ hak kaangguy mardika. Dari ka’dinto bangsa Indonesia adukung parjuangan kamardikaan bangsa-bangsa e dunnya.

Alinea II a gambarragi cita-cita luhur bangsa Indonesia enggi ka’dinto terro a wujud agiya nagara Indonesia se mardika, masittong berdaulat adil ban makmur.

Alinea III aesse parnyataan kamardikaan Indonesia, ban tor jughan pangakoan bangsa Indonesia jha’ kamardikaan se e kaolle berkat kabelles epon pangeran ban banni namong hasel parjuangan bangsa Indonesia dhibi’.

Alinea IV a ghandu’ tojjuan e bentuk epon pamarentaan ban nagara RI tor a ghandu’ dasar nagara pancasila Indonesia.